Diari Oficial de la Generalitat Valenciana


Sumari del DOGV 9223, del 25-11-2021 (2021/11952)

RESOLUCIÓ de 18 de novembre de 2021, per la qual es reclassifica el lloc de secretaria, i es creen els llocs d'intervenció i tresoreria en l'Ajuntament de Redován.
-------------------------------------------------------------------------------------------------------------------------------------------------------------------

### Dades del document

Número de DOGV
:   9223

Data del DOGV
:   25-11-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/11501


Data del document
:   18-11-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de novembre de 2021, per la qual es reclassifica el lloc de secretaria, i es creen els llocs d'intervenció i tresoreria en l'Ajuntament de Redován. [2021/11087]  
Per acord del Ple de l'Ajuntament de Redován, de data 30 de juny de 2021, es va aprovar inicialment el pressupost general per a l'exercici 2021 d'aquest, la plantilla de personal i la modificació de la relació de llocs de treball, que inclou la creació dels llocs d'intervenció general i tresoreria i la reclassificació del lloc de secretaria general, de classe tercera en classe segona.  
En el Butlletí Oficial de la Província d'Alacant número 140, de 27 de juliol de 2021, es va publicar l'aprovació definitiva del pressupost general per a l'exercici 2021, la plantilla de personal i la modificació de la relació de llocs de treball en els termes exposats en el citat acord.  
  
Mitjançant un certificat de la secretària-interventora de l'Ajuntament de Redován s'acredita que s'ha donat audiència a la funcionària titular de la secretaria-intervenció durant el període d'informació pública de 15 dies hàbils, sense que s'hagen manifestat al·legacions a aquesta, estant conforme amb aquesta desclassificació.  
El Ple de l'Ajuntament de Redován, en la sessió del 7 d'octubre de 2021, va adoptar l'acord de reclassificar el lloc de secretaria existent, de classe tercera, en secretaria de classe segona, que queda reservat a personal funcionari que pertanga a la subescala de Secretaria, categoria d'entrada, i de crear els llocs d'intervenció i de tresoreria i amb la classificació corresponent. En el citat acord s'acredita el compliment dels requisits de quantia del pressupost i de xifra de població del municipi establits en l'article 8 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional.  
  
Vistos els antecedents indicats, i en virtut del que es disposa en l'article 92 bis, apartat 1, de la Llei 7/1985, de 2 d'abril, reguladora de les bases del règim local; en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en els articles 8, 11, 13 i 14 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Primer  
Reclassificar el lloc de secretaria de l'Ajuntament de Redován en classe segona, que queda reservat a personal funcionari de la subescala de secretaria, categoria d'entrada. En aquest lloc romandrà com a titular la persona que el venia exercint i que el va ocupar mitjançant concurs.  
  
  
Segon  
Crear el lloc d'intervenció de l'Ajuntament de Redován, i classificar-lo com a reservat a personal funcionari d'Administració local amb habilitació de caràcter nacional de la subescala d'intervenció-tresoreria, categoria d'entrada.  
  
Tercer  
Crear el lloc de tresoreria de l'Ajuntament de Redován, i classificar-lo com a reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 18 de novembre de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.